Lokomotiv (idrettslag)

Lokomotiv (russisk: Локомотив) var et landsomfattende idrettslag i Sovjetunionen. Laget var organisert av jernbanearbeidernes fagforening, og var et av de eldste i Sovjetunionen. Klubben ble stiftet i 1936, men var en etterfølger av Oktoberrevolusjonsklubben i Moskva, stiftet i 1923 av jernbaneansatte.

I 1972 hadde Lokomotiv 1,3 millioner medlemmer fordelt på 7000 lokale grupper. Disse drev med mer enn 40 idrettsgrener. I januar 1973 drev Lokomotiv 247 stadioner, over 500 idrettshaller, 260 skisteder, 127 skytebaner, 36 svømmehaller og over 6000 utendørs idrettsanlegg slik som blant annet fotballbaner.

Etter Sovjetunionens oppløsning fortsatte Lokomotiv virksomheten i Samveldet av uavhengige stater.

Blant de mest kjente lagene i Lokomotiv-systemet er fotballklubbene Lokomotiv Moskva og Lokomotiv Nizjnij Novgorod, og rugbylaget Lokomotiv Moskva.

Kategori:Idrettslag i Sovjetunionen
Kategori:Idrettslag etablert i 1936